**Закључци са Међународне научне конференције**

**- Одржива пољопривреда и рурални развој“ -**

Институт за економику пољопривреде из Београда је у периоду од 17 до 18 децембара 2020. године организовао и одржао Међународну научну конференцију „**Одржива пољопривреда и рурални развој**“. Због ситуације изазване присуством вируса „COVID 19“ скуп се ове године одржао „*on-line*“ путем Интернета. На конференцији је било представљено укупно 40 радова из земље и из иностранства. Своје активно учешће поред домаћих, узели су бројни аутори из иностранства (Албанија, Босна и Херцеговина, Бугарска, Кина, Руминија и Русија). Првог дана рада конференције своје активно учешће је узело више 50 учесника, док је другог дана скупа активно учествовало више од 40 учесника из земље и иностранства.

На отварању првог дана, рад конференције су поздравили проф. др Јонел Субић Директор Института за економику пољопривреде из Београда, проф. др Николае Истудор Ректор Универзитета Економских Наука из Букурешта из Румуније. У име Института „*Михајло Пупин*“ директор Центра за роботику проф. др Александар Родић, Председница Управног одбора Института за економику пољопривреде из Београда проф. др Зорица Васиљевић са Пољопривредног факултета Универзитета у Београду, у име Привредне Коморе Србије конференцију је поздравио госопдин Александар Богуновић, док у име Међународне истраживачке мреже RebResNet (Research Network on Resources Economics and Bioeconomy) конференцију је поздравио проф. др Жан Андреј Василе из Плоештија-Румунија. Званично, Међународну научну конференцију је отворила Помоћник министра за просвету, науку и технолошки развој Републике Србије др Марина Соковић.

На почетку рада другог дана, конференцију су поздравили проф. др Јонел Субић Директор Института за економику пољопривреде из Београда, господин Миодраг Весели испред Привредне Коморе Србије, господин Никола Михаиловић Председник Задружног савеза Србије, ма Милица Јанковић испред Пољопривредне саветодавне стручне службе Београда. Званично, рад конференције другог дана је отворио Представник Министарства пољопривреде, шумарства и водопривреде Републике Србије господин Мирко Влачо.

У пленарној секцији конференције, која је одржана првог дана, представљено је укупно 7 радова еминентних аутора из Русије, Румуније, Бугарске и Народне Републике Кине. Након представљана резултата рада и истражвања еминентних колега из иностранства, одржана је дискусија у којој су сви учесници активно учествовали и изнели своја мишљења и дали своја виђења представљених радова и њихових резултата истраживања.

С обзиром на чињеницу да се конференција ове године одвијала „*on-line*“ путем Интернета, након пленарне секције у редовном раду пружена је могућност да своје радове прво представе аутори из иностранства (Албаније, Босне и Херцеговине, Румуније и Русије), након чега су представљени радови домаћих аутора. Рад конференције првог дана завршен је дискусијом и округлим столом на коме су учесници имали прилике да кажу своја виђња о представљеним радовима и резултатима истраживања.

Другог дана конференције, представљено је укупно 17 радова, иностраних и домаћих аутора. У раду конференције је учествовало више од 40 учесника. Након представљених радова одржан је округли сто, а учесницима су представљена два краћа филма о раду Института за економику пољопривреде из Београда и успешној пословно-техничкој сарадњи са Центром за роботику, Института „Михајло Пупин“ из Београда и осталим научним институтцијама и организацијама из земље и иностранства.

Након доношења одгоарајућих закључака рад конференције је званично затворио Директор Института за економику пољопривреде из Београда проф. др Јонел Субић који је закључио да су радовима приказана нова сазнања у области одрживе пољопривреде и руалног развоја и да су аутори проблематици пришли са различитих аспеката пружајући своја виђења и сазнања из актуелне проблематике која су од великог значаја за даљи напредак науке и одржив развој пољопривреде и руралног развоја.

Председник Организационог одбора

Др Предраг Вуковић